MEMOIRES OU RAPPORTS INEDITS. 
357 
| Quelle inclination a le peuple et comme chacung vit 
avec l’aultre.] 
Le dernier poinct de ladite lectre close est pour scavoir quelle in¬ 
clination a le peuple et comme chacung vit avec l’aultre, mesmes 
pour les différentz quy ont esté pour le faict de la relligion. 
Ledit peuple a esté tousjours très fidelle et obéissant à Sadite Ma- 
gesté, prest à exposer sa vye pour son service, bien marry qu’il n’a 
les forces et le moyen des biens pour monstrer extérieurement l’affec¬ 
tion intérieure qu’il a à son service et obéyssance, la suppliant très 
humblement avoir pitié de luv, le fère vivre en paix et paciffication, 
le garder des sacaigementz qu’il souffre tant par les officiers de la 
justice que de la noblesse et gens de guerre, par les moyens que dessus, 
et le laisser labourer sa terre avec son bestail sans en estre destourné 
ne empêché, sur peyne de punition corporelle, n’ayant icelluy pouvre 
peuple aultre recours après Dieu que à Sadite Magesté, pour laquelle 
il supplie Dieu la conserver en toute fellicité et prospérité. 
Et vit ledit peuple les ungz avec les aultres en toute tranquillité et 
paciffication, obliant les injures, pertes et domaiges souffertz pour 
le passé pour la diversité de relligions, tout doulcement et sans mur¬ 
mure, se confirmantz aux commandementz de Dieu et volonté de Sa¬ 
dite Magesté commandée par ses eedictz de paciffication, ne désirant 
rien plus que la paix et repoz et tranquillité publicque par tout ledit 
pays et royaulme de France. 
Supplie aussy très humblement Sadite Majesté ayant esgard aulx 
folles, pertes, ruynes, et sacaigementz par luy souffert despuis le com¬ 
mencement des derniers troubles, quy ont duré et durent encores 
audit pays, acompaignéz de deffault et stérillité de toutz fruictz, avoir 
pitié de luy et luy remectre partye des talhes et aultres impositions, 
en attendant ung meilheur temps et qu’il aye ung peu reprins ses 
forces. 
Au clos , de la main de M. de Fourquevaux : 
Mons r le Juge mage de Montpellier. 
Original. Papier. Ghateau de Fourquevaux. 
III. 
» • 
Rapport sur l’état du diocèse de Castres adressé à sa 
demande à M. de Fourquevaux, par M. le D r Jacques 
de Massé. 
Monseigneur, estant la commissioq que vous a pieu me donner de 
si grande conséquence, tendant à une fin si désirable et nécessaire 
pour éviter une totalle ruine de ce grant bastiment, elle méritoit l’in- 
dustrié de quelque personage docte, plus oculé et expérimenté aux 
